Gradski SRC stadion Slavija

Sportsko-rekreativni centar Slavija (skraćeno SRC Slavija; ili stadion Slavija) je multifunkcionalni stadion u Istočnom Sarajevu, Bosna i Hercegovina. Trenutno se, većinom, koristi za odigravanje nogometnih utakmica, te predstavlja domaći stadion FK Slavije. Kapacitet stadiona je 4.000 sjedećih i 2.000 stajaćih mjesta. Položaj Stadion se nalazi u Naselju Starosjedilaca u I. Sarajevu, na mjestu stadiona prijeratnog OFK Lukavica. U blizini stadiona se nalaze hotel "Espanja", restoran "Knez", studentski dom "Čiča", te rijeka Dobrinja. Pored stadiona potiče rijeka Lukavica. Historija Nakon što je Grbavica pripala Federaciji Bosne i Hercegovine, uprava "FK Željezničar Srpsko Sarajevo" prelazi na područje današnjeg Istočnog Sarajeva, sa namjerom da klub tu nastavi postojanje. Prvi problem je bio nepostojanje adekvatnog nogometnog terena na kome bi Slavija i Željezničar igrali utakmice. 1996. godine Željezničar je krenuo u izgradnju stadiona. Prva lokacija novog stadiona je bila na teritoriju Istočne Ilidže (na prostoru današnje autobuske stanice Istočno Sarajevo i naselja Soko), ali je se od toga odustalo i krenulo u izgradnju stadiona na lokaciji terena bivšeg OFK Lukavica. Stadion je otvoren iste godine, sa mnogo manjim kapacitetom nego danas. 1998. godine je fuzionisanjem Slavije i Željezničara vlasništvo nad stadionom pripalo FK Slaviji. Narednih godina, stadion je u nekoliko navrata proširen i rekonstruisan, u najvećoj mjeri 2004. i 2008. godine, kada je obilježeno sto godina od osnivanja Slavije. Tada je stadion dobio današnji prepoznatljivi izgled, na kome svoje utakmice igra Slavija. Kapacitet Današnji kapacitet Sportsko-rekreacionog centra Slavija, je 4000 mjesta za sjedenje i 2000 mjesta za stajanje. Izgrađene su tri tribine, zapadna, sjeverna i južna. Na zapadnoj tribini su postavljene stolice i ona je u centralnom dijelu natkrivena. Na zapadnoj tribini se nalaze VIP lože. Navijačka grupa Slavije, Sokolovi, se nalaze na sjevernoj tribini. Također pogledajte Spisak nogometnih stadiona u Bosni i Hercegovini Reference Vanjski linkovi Karakteristike Stadiona SRC Slavija, transfermarkt.co.uk